Inčuanas
Inčuanas (kin. 银川, ىٍ ﭼُﻮًا, pinyin: Yínchuān) – miestas vidurio Kinijoje, Hvanghės pakrantėje, Ningsia lygumoje; Ningsia hujų autonominės provincijos administracinis centras. Yra oro, upių uostai, geležinkelio stotis. Mašinų gamybos, chemijos, tekstilės pramonė, yra šiluminė elektrinė. Veikia universitetas. Yra hujų mečetė, 2 pagodos, apylinkėse yra Vakarų Sia kapinynas, Didžiosios kinų sienos vakarinės dalies liekanos.